### Beslutning

Fremsendes til Teknisk Udvalg til behandling i henhold til beslutning i byrådets møde den 11. september 2019.

Forslag om samarbejdsaftale og mulig selskabsstruktur for projektsamarbejde om overdækning af banegraven på arealet mellem [adresse] og [adresse].

### Resumé

I oktober 2018 besluttede byrådet at indgå i nærmere drøftelser om et muligt samarbejde om en potentiel overdækning af banegraven på arealet mellem [adresse] og [adresse].

Ud fra disse drøftelser er der mellem DSB, Pia Ravn, og PensionDanmark opnået enighed om en samarbejdsaftale, der kan danne grundlag for et projektsamarbejde, som også [adresse] vil kunne indtræde i.

Ved brev af 9. august 2019 har DSB, Pia Ravn, og PensionDanmark således spurgt, om [adresse] ønsker at deltage i projektsamarbejdet på de i samarbejdsaftalen anførte vilkår, jf. bilag 1.

Med henvisning hertil lægges der med nærværende indstilling op til igangsættelse af og deltagelse i udviklingsfasen af overdækningen af banegraven i overensstemmelse med [adresse] andel af projektet på de i samarbejdsaftalen anførte vilkår, herunder til at [adresse] tiltræder samarbejdsaftalen med DSB, Pia Ravn og PensionDanmark (bilag 2-9 inklusive bilag).

### Indstilling

At 1) Der indgås samarbejdsaftale om udviklingsfasen af overdækningen af banegraven mellem [adresse], DSB Ejendomsudvikling A/S, MT Højgaard A/S og PensionDanmark Ejendomme Holding K/S.

At 2) Udgifter til [adresse] Kommunes andel af de fælles byggemodningsomkostninger samt udgifter til egne rådgivere i udviklingsfasen afholdes via det resterende rådighedsbeløb til en undersøgelse af overdækning af banegraven samt udlæg inden for bevillingen forstærket indsats til byudvikling ”10+10”.

At 3) Byrådet får forelagt projektet til principgodkendelse i løbet af udviklingsfasen.

### Sagens forløb

29-08-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-09-2019 Magistraten

Fremsendes til [adresse] med bemærkning, at Magistraten i mødet den 2. september 2019 anbefaler, at byrådet tiltræder Magistratsafdelingen for Teknik og Miljøs indstilling af 28. august 2019.

Tonny Jessen tog forbehold med hensyn til at offentlige funktioner og kapacitet med hensyn til trafikbetjening m.m. bør håndteres i indstillingen.

Opmærksomhedspunkter i den videre behandling er herudover blandt andet almene boliger, kommende letbaneetaper med mere.

Indstillingen redigeres inden byrådsbehandlingen, så de forretningsmæssigt fortrolige oplysninger samles i et lukket bilag, mens sagen i øvrigt åbnes.

Borgmester Danny Lassen var forhindret i at deltage i sagens behandling.

 11-09-2019 [adresse]
Fremsendes til Teknisk Udvalg til behandling i henhold til beslutning i byrådets møde den 11. september 2019.
 23-09-2019 Teknisk Udvalg
Beslutning ikke frigivet